CELEX: 32020R0478
Language: sl
Date: 2020-04-01 00:00:00
Title: Izvedbena uredba Komisije (EU) 2020/478 z dne 1. aprila 2020 o popravku Izvedbene uredbe (EU) 2017/2470 o oblikovanju seznama Unije novih živil (Besedilo velja za EGP)

2.4.2020   
               
               
                  SL
               
               
                  Uradni list Evropske unije
               
               
                  L 102/1
               
            
         IZVEDBENA UREDBA KOMISIJE (EU) 2020/478
         z dne 1. aprila 2020
         o popravku Izvedbene uredbe (EU) 2017/2470 o oblikovanju seznama Unije novih živil
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljaviti Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) ter zlasti člena 8 Uredbe,
         ob upoštevanju naslednjega:
         
                     (1)
                  
                  
                     V skladu s členom 8 Uredbe (EU) 2015/2283 je morala Komisija do 1. januarja 2018 vzpostaviti seznam Unije novih živil, odobrenih ali priglašenih na podlagi Uredbe (ES) št. 258/97 Evropskega parlamenta in Sveta (2).
                  
               
                     (2)
                  
                  
                     Seznam Unije novih živil, odobrenih ali priglašenih na podlagi Uredbe (ES) št. 258/97, je bil oblikovan z Izvedbeno uredbo Komisije (EU) 2017/2470 (3).
                  
               
                     (3)
                  
                  
                     Z Izvedbeno uredbo Komisije (EU) 2018/1023 (4) je bila Izvedbena uredba (EU) 2017/2470 popravljena, Priloga k navedeni uredbi pa nadomeščena, tako da je bilo vključenih več odobrenih ali priglašenih novih živil, ki jih ni bilo na prvotnem seznamu Unije.
                  
               
                     (4)
                  
                  
                     Po objavi Izvedbene uredbe (EU) 2017/2470 in Izvedbene uredbe (EU) 2018/1023 so nosilci živilske dejavnosti ugotovili dodatno napako v Prilogi k Izvedbeni uredbi (EU) 2017/2470 in o njej obvestili Komisijo.
                  
               
                     (5)
                  
                  
                     Popravek je potreben, da bi zagotovili jasnost in pravno varnost za nosilce živilske dejavnosti in pristojne organe držav članic ter tako zagotovili ustrezno izvajanje in uporabo seznama Unije novih živil.
                  
               
                     (6)
                  
                  
                     Olje iz Schizochytrium sp. (T18) je bilo odobreno kot novo živilo z uradnim obvestilom v skladu s členom 5 Uredbe (ES) št. 258/97. V specifikacijah za olje iz Schizochytrium sp. (T18) je kislinsko število napačno navedeno kot ≤ 0,5 mg KOH/g namesto ≤ 0,8 mg KOH/g. Na seznamu Unije novih živil, vzpostavljenem z Izvedbeno uredbo (EU) 2017/2470, je prav tako navedeno isto napačno število.
                  
               
                     (7)
                  
                  
                     Zato bi bilo treba specifikacije za olje iz Schizochytrium sp. (T18) glede kislinskega števila v tabeli 2 Priloge k Izvedbeni uredbi (EU) 2017/2470 ustrezno popraviti.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2017/2470 se popravi v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 1. aprila 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1).
         
            (3)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (4)  Izvedbena uredba Komisije (EU) 2018/1023 z dne 23. julija 2018 o popravku Izvedbene uredbe (EU) 2017/2470 o oblikovanju seznama Unije novih živil (UL L 187, 24.7.2018, str. 1).
      
      
         
            PRILOGA
            V tabeli 2 (Specifikacije) Priloge k Izvedbeni uredbi (EU) 2017/2470 se vnos za olje iz Schizochytrium sp. (T18) nadomesti z naslednjim:
            
               
                           Odobreno novo živilo
                        
                        
                           Specifikacije
                        
                     
                           „Olje iz Schizochytrium sp. (T18)
                           
                        
                        
                           kislinsko število: ≤ 0,8 mg KOH/g
                           peroksidno število (PV): ≤ 5,0 meq/kg olja
                           vlaga in hlapne snovi: ≤ 0,05 %
                           neumiljive snovi: ≤ 3,5 %
                           transmaščobne kisline: ≤ 2,0 %
                           proste maščobne kisline: ≤ 0,4 %
                           vsebnost DHA: ≥ 35 %“